**Inge de Bruijn** (sündinud 24. augustil 1973 Barendrechtis) on Hollandi ujuja. Neljakordne olümpiavõitja (2000 ja 2004), kuuekordne maailmameister ja 10-kordne Euroopa meister.

De Bruijn harrastas paljusid spordialasid enne, kui keskendus ujumisele. Tema esimesd maailmameistrivõistlused olid 1991. aastal, kus ta võitis pronksmedali 4x100 m vabaujumises. Sama aasta ujumise Euroopa meistrivõistlustel ujus ta samal distantsil koos koondisekaaslastega välja kuldmedali. Lisaks võitis ta kaks hõbemedalit, 50 m vabaujumises ja 4x100 m kombuneeritudujumises. 100 m liblikujumises sai ta pronksmedali.

1992. aasta olümpiamängudel Barcelonas De Bruijn oli kaheksas 50 m vabaujumises ja 4x100 m kombineeritudujumises. Järgmisel aastal EM-võistlustel sai ta 50 m vabaujumises hõbemedali, kuid siis tema edu tippvõistlustel kadus mitmeks aastaks. 1996. aasta olümpiamängudel Atlantas ta isegi ei osalenud. De Bruijn kolis Oregoni USA-sse treenima Paul Bergeni juurde.

De Bruijn tõusis uuesti tippu 1998. aastal, kui ta lühiraja Euroopa meistrivõistlustel võitis kuldmedali 50 m vaba- ja 50 m liblikujumises, hõbemedali 4x50 m vabaujumises ning pronksmedali 100 m liblikujumises ja 4x50 m kombineeritudujumises. 

1999. aastal tuli de Bruijn maailmameistriks, ujudes lühiraja MM-il Hongkongis 50 m vabaujumises kuldmedalile. Ta võitis veel 4x100 m vabaujumises hõbemedali ja 50 m liblikujumises pronksmedali. Sama aasta Euroopa meistrivõistlustel sai ta kaks kuldmedalit (50 m vabalt ja 100 m liblikat) ja hõbeda 100 m vabaujumises.

Järgmisel aastal võistles de Bruijn suurepäraselt 2000. aasta olümpiamängudel Sydneys. Ta võitis 50 ja 100 m vabaujumise ning 100 m liblikujumise, püstitades kõigil distantsidel uued maailmarekordid. Lisaks võitis ta veel hõbemedali 4x100 m vabaujumises.

2001. aastal ujus Bruijn maailmameistriks 50 ja 100 m vabaujumises ning 50 m liblikujumises. Lühiraja EM-il sai ta kaks kulda (50 ja 100 m vabalt), ühe hõbeda (4x50 m vabalt) ja ühe pronksi (4x50 m kombineeritult). Ajakiri Swimming World magazine valis de Bruijni maailma parimaks naisujujaks aastatel 2000 ja 2001.

2003. aasta MM-il võitis de Bruijn kaks kulda (50 m vaba- ja liblikujumises).

2004. aasta olümpiamängudel Ateenas võitis ta olümpikulla 50 m vabaujumises, hõbeda 100 m vabaujumises ning pronksmedali nii 100 m liblikujumises kui ka 4x100 m vabaujumises.

Tõustes uuesti heasse vormi 1990. aastate lõpus de Bruijni süüdistati ajalehtedes dopingu kasutamises. Ta ei oli siiski saanud kunagi süüdistust karjääri jooksul keelatud ainete kasutamises.

13. märtsil 2007 teatas de Bruijn tippsportlasekarjääri lõpetamisest.

Saavutused
----------

###  Olümpiamängudel

* 2000 Sydney

**olümpiavõitja** 50 m vabalt **24,32**
  
**olümpiavõitja** 100 m vabalt **53,83**
  
**olümpiavõitja** 100 m liblikat **56,61**
  
hõbemedal 4x100 m vabalt **3.39,83**

* 2004 Ateena

**olümpiavõitja** 50 m vabalt **24,58**
  
hõbemedal 100 m vabalt **54,16**
  
pronksmedal 100 m liblikat **57,99**
  
pronksmedal 4x100 m vabalt **3.37,59**

### Maailmameistrivõistlustel

* 1991 Perth

pronksmedal 4x100 m vabalt **3.45,05**

* 2001 Fukuoka

**maailmameister** 50 m vabalt **24,47**
  
**maailmameister** 100 m vabalt **54,18**
  
**maailmameister** 50 m liblikat **25,90**

* 2003 Barcelona

**maailmameister** 50 m vabalt **24,47**
  
**maailmameister** 50 m liblikat **25,84**

#### Lühiraja maailmameistrivõistlustel

* 1999 Hongkong

**maailmameister** 50 m vabalt **24,35**
  
hõbemedal 4x100 m vabalt **3.39,40**
  
pronksmedal 50 m liblikat **26,41**

Euroopa meistrivõistlustel
--------------------------